बे बाथ्रानि खेंफोरथिखौ एम पि गौतम गंभीरआ टुइटाराव गावनि टुइटनि गेजेरजों  फोरमायो, जेराव बिथांआ फावखुंगुर अक्षय कुमारनिसिम साबायखर बाउहरदों। बे टुइटनि गेजेरजों गंभीरा लिरबावदोंदि, ‘बे समाव बिथांखौ मोनफ्रोमबो हेफाजाबनि हाथरखि होन्नानै आसा खालामनो हायो गौतम गंभीर पाउन्देसन्नि थाखाय 1 कौटि रांनि अनसुंथाय होनायनि थाखाय साबायखर’। बे रांजों गोनांथि जानाय जामुं, अक्सिजेन आरो मुलि आरिनि बेबस्था खालामनाय जागोन होन्नानैबो बिथांआ लिरदों।